s. Lukrecija Anđa Mamić

(kratki životopis)

<https://youtu.be/YR92Ii1Hiks> (poveznica za video)

Sestra Lukrecija Anđa Mamić rođena je 2. rujna 1948. godine u selu Zidine, kod Tomislavgrada. Osnovnu školu završila je u Dubrovniku, a srednju medicinsku u Cetinju. Odgoj u vjeri i molitva postali su svakidašnjica malene Lukrecije, a kada je ostala bez oca u ranoj dobi, osjetila je, upravo u patnji, kako će jednog dana postati redovnica.

U samostan Službenica milosrđa ušla je 1962. godine u Splitu. Jednako snažno vrlo je brzo osvijestila i misijski poziv, s naglaskom na Afriku, koja je bila njezina velika želja.

Burundi je zemlja velikih jezera, okružena Ruandom, Tanzanijom i Kongom. Ima gotovo devet milijuna stanovnika, među kojima su najveća plemena Tutsi i Hutu, a na području gdje je djelovala sestra Lukrecija mnogo je Pigmejaca (Batua).

Uvijek vedra i nasmijana, ali šutljiva i diskretna, rado je pronalazila najpotrebnije među najsiromašnijima. Uz rad u centru kao medicinska sestra i vjeroučiteljica, uvijek je imala vremena za obilazak obitelji da bi se u razgovoru uvjerila gdje je najpotrebnije pomoći. Zauzimala se za pomoć djeci pri školovanju, u što je, osobno i posredstvom Nacionalne uprave Papinskih misijskih djela uključila mnoge obitelji iz Hrvatske.

27. studenoga 2011. godine, oko 21 sat po mjesnom vremenu, dvojica naoružanih i maskiranih razbojnika upala su u samostan u Kirembi tražeći novac. Nakon što su im sestre dale sav novac koji su imale, na mjestu su ubili sestru Lukreciju.

Sahranjena je u Splitu.

Kada i gdje je rođena s. Lukrecija Anđa Mamić?

U kojoj državi je najviše djelovala kao misionarka?

Što je bila po zanimanju?

Koga je uključila u pomoć za školovanje djece posredstvom Papinih misijskih djela?

Kada i kako je nastradala?

Gdje je sahranjena?